पाएं अपने शहर की ताज़ा ख़बरें और फ्री ई-पेपरडाउनलोड करें
बौराहा पंचायत के वार्ड-8 स्थित कमलदाहा गांव में गुरुवार की देर रात आग लगने से 15 घर राख हो गए। 10 लाख से अधिक की संपत्ति के क्षति की बात बताई जा रही है। गुरुवार की देर रात सबसे पहले मो. यूसुफ मियां के घर में आग लग गई। आग की लपटें इतनी तेज थी कि देखते-देखते मो. तेतर, मो. आलम, मो. बौकू मियां, मो. डोमी मियां, मो. खट्टर, मो. इकबाल, मो. अख्तर, मो. नूरहसन मियां, मो. अब्बास, मो. नीनाम, मो.जुमराती, मो. रिजवान, मो. उरफान, मो. कुर्बान का घर राख हो गया। गृहस्वामी मो. यूसुफ मियां ने बताया कि मैं अपनी जान बचाकर घर से बाहर निकला औरशोर मचाया। शोर सुनकर ग्रामीण जमा हुए और आग बुझाने का का प्रयास किए। अगलगी की जानकारी मुखिया उदय चौधरी को दी। मुखिया ने अगलगी की सूचना किसनपुर थानाध्यक्ष सुमन कुमार और अग्निशामक दल को दी। इसके बाद किसनपुर थाना और सदर सुपौल से अग्निशामक दल दमकल गाड़ी लेकर घटनास्थल पहुंची और आग बुझाई। तब तक 15 परिवारों के 15 घर राख में तब्दील हो गए थे। ग्रामीणों के सहयोग से और घर को भी जलने से बचा लिया गया। मो. जुमराती का बाइक और एक साइकिल, मो. डोमी का ट्रायसाइकिल और अन्य 6 लोगों की साइकिल राख हो गई।
पीड़ित परिवारों को दी जाएगी सरकारी सहायता
मुखिया ने बताया कि प्रत्येक परिवार को कपड़ा दिया जाएगा। फिलहाल सभी पीड़ित परिवार खुले आसमान में रहने को बेबस हैंं। जल्द ही सभी पीड़ित परिवार को सरकारी ओर पॉलिथिन व अन्य सहायता मुहैया कराई जाएगी। सीओ संध्या कुमारी ने बताया कि अगलगी की घटना की सूचना मुखिया द्वारा मिली है। स्थलीय जांच कर पीड़ित परिवार को सरकारी सहायता का लाभ दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn